การยื่นขอจดทะเบียนเปลี่ยนแปลงรถจักรยานยนต์จากเครื่องยนต์สันดาปเป็นระบบไฟฟ้า

**รายละเอียดเอกสาร**

|  |  |
| --- | --- |
| **ลำดับ** | **รายการ** |
| 1. | ใบคำขอแก้ไขเพิ่มเติมรายการในทะเบียนรถ |
| 2. | ใบคู่มือจดทะเบียนรถ (เล่มเขียว) |
| 3. | หลักฐานการได้มาของมอเตอร์ไฟฟ้า  ใบเสร็จรับเงินค่ามอเตอร์ไฟฟ้า หรือ สัญญาซื้อขาย หรือ หลักฐานการยกให้มอเตอร์ไฟฟ้า |
| 4. | หนังสือรับรองวิศวกร ซึ่งได้รับใบอนุญาตเป็นผู้ประกอบวิชาชีพวิศวกรรมควบคุม |
| 5. | รายละเอียดการออกแบบและวงจรไฟฟ้า |
| 6. | คุณลักษณะมอเตอร์ไฟฟ้าและแบตเตอรี่ |
| 7. | ผลการทดสอบ |

**อ้างอิง** หนังสือกรมการขนส่งทางบก ที่ คค 0415.5 ว. 251 ลว. 17 พฤษภาคม พ.ศ. 2565   
เรื่อง ซักซ้อมแนวทางปฎิบัติในการตรวจสภาพรถกรณีการเปลี่ยนเครื่องยนต์เป็นมอเตอร์ไฟฟ้า  
<https://www.dlt-inspection.info/dlt/cl/pdfuploads/2022_06_16_10_54_06.pdf>

งานดัดแปลงยานยนต์ไฟฟ้า (มอเตอร์ไซค์และรถยนต์) อยู่ในแผนพัฒนาเศรษฐ์กิจและสังคม ฉบับที่ 13 2566-2570 หมุดหมายที่ 3 ไทยเป็นฐานการผลิตยานยนต์ไฟฟ้าที่สำคัญของโลก เป้าหมาย 2.2 ตัวชี้วัดที่ 1.3 ปริมาณรถยนต์ที่ได้ปรับเปลี่ยนเป็นยานยนต์ไฟฟ้าดัดแปลงเพิ่มขึ้นไม่น้อยกว่า 40,000 คันภายในปี 2570

<https://www.nesdc.go.th/ewt_dl_link.php?nid=13150>

เอกสารชุดนี้จัดทำขึ้นเพื่อเป็นต้นแบบเอกสารสำหรับนำไปจดทะเบียนทั้งนี้หากมีข้อมูลใดเห็นควรเพิ่มเติม โปรดติดต่อ สืบ 0819201700 เพื่ออัพเดทชุดเอกสารให้สมบูรณ์แบบยิ่งขึ้น

หากมีข้อบกพร่องประการใด ขออภัย ณ ที่นี้ ผู้จัดทำมีแต่เจตนาเพื่อผลักดันให้ผู้ที่สนใจ หรือ ผู้ประกอบการ สามารถนำเอารถจักรยานยนต์ดัดแปลงไปจดทะเบียนกับกรมการขนส่งให้ถูกต้องและมีมาตรฐาน โดยเป้าหมายเพื่อส่งเสริมให้เกิดการพัฒนาและเปลี่ยนผ่านระบบรถจักรยานยนต์สันดาปให้เป็นรถจักรยานยนต์ระบบไฟฟ้า ที่ช่วยลดมลพิษทั้งทางด้านอากาศ และ มลพิษทางเสียง บนท้องถนน

หากเอกสารนี้สามารถสร้างหรือก่อให้เกิดประโยชน์กับผู้ใด ทางผู้จัดทำมีความยินดีเป็นอย่างยิ่ง และขอให้ท่านช่วยกันเป็นหนึ่งกำลังในการพัฒนาการเปลียนผ่านในครั้งนี้ เพื่อสังคมที่สะอาดและปลอดภัยในอนาคต

สืบ ธาราสิริ ผู้รวบรวมเอกสาร